

Tiedotuslehti

Lappajärven Geolukio

Lukuvuosi 2022-2023

Lappajärven Geolukio, Hyytisentie 2, 62600 Lappajärvi

Rehtori Tarja Puro 044-3699221

Koulusihteeri Marketta Raatikainen 06-24125121, 0443699679

Opettajainhuone 06-24125112

Opinto-ohjaaja Piia Kivinen 044-3699658

Keittiö 0400 917 708

**Lukion kotisivut**

Lappajärven lukion kotisivut löytyvät osoitteesta <https://peda.net/lappajarvi/lukio> ja www.geolukio.fi

Kotisivuiltamme löydät koulumme yhteystiedot sekä ajankohtaisimmat opiskeluun tai kouluun hakemiseen liittyvät tiedot.

Yleistä

* Työpäivät
* Linkki Wilmaan
* Etumme opiskelijoille

Oppiaineet

* Lisätietoa oppiaineittain/luonnontieteellisen linjan esittely
* Mahdollisia lisätehtäviä

Opinto-ohjaus ja opiskeluhuolto

* Linkkivinkkejä
* Hakuohjeita
* Infoa yo-kirjoituksista
* Tietoa kaksoistutkinnosta

Opiskelijoille

* Kiertotuntikaavio ja kurssitarjotin
* Lukujärjestykset ja päättöviikon ohjelma
* Valintaopas
* Opiskeluohje

Yhteystiedot

* Opettajien yhteystiedot
* Terveydenhoitajan ja kuraattorin yhteystiedot
* Koulun muu henkilökunta

Kolmen vuoden seikkailu alkaa

Lukioaika on monelle nuorelle tie itsenäiseen ja vastuulliseen elämään. Lukio-opiskelu on antoisaa ja mukavaakin, mutta välillä myös haastavaa. Opo ja ryhmänohjaajat seuraavat opiskelijan etenemistä ja tukevat opiskelijaa, mutta jo alusta asti lukiolaisen tulisi ottaa itse vastuu opinnoistaan. Vastuullisuus tarkoittaa mm. oman opinto-ohjelman suunnittelua ja sen toteuttamista, säännöllistä ja aktiivista osallistumista oppitunneilla, poissaolojen selvittämistä, tehtävien tekemistä, tietokoneestaan huolehtimista ja sitä, että ymmärtää opiskelevansa itseään ja tulevaisuuttaan varten.

Lukiomme on 6. jaksojärjestelmässä, joten lukujärjestys vaihtuu noin kuuden viikon välein. Opiskelemme noin viisi viikkoa ja jakson päättää päättöviikko, joka on yleensä 4 – 5 päivää. Päättöviikkoa varten tehdään erillinen lukujärjestys ja sen aikana voi olla kokeita, vierailuja, arviointikeskusteluja tai projektitöiden esittelyä. Päättöviikolla on myös normaaleja oppitunteja, erityisesti opintojaksoista, joista ei ole koetta. Jakson viimeisenä päivänä on päättöviikon lopettava ryhmänohjaajan tunti 12 – 13 tai 13–14, jolloin opettajat voivat myös palauttaa kokeita tai käyvät kokeensa läpi.

Opiskelijan saamat opintojaksojen arvosanat tulevat näkyviin Wilmaan noin viikon kuluttua jakson loppumisesta. Wilmasta jokainen opiskelija ja hänen huoltajansa voi seurata opintoja ja niiden etenemistä. Alkaville jaamme kotiin viemisiksi 2. ja 5. jakson jaksotodistukset – muut jaksotodistukset näkee Wilmasta. Hylätyn kokeen uusinta on noin 1½-2 viikkoa jakson päättymisen jälkeen; uusinnassa voi tehdä myös kokeita, joihin ei pääse sairauden takia päättöviikolla. Hyväksytyn opintojakson korotusmahdollisuus on kahdesti vuodessa. Jaksotodistuksen merkintä K tarkoittaa keskeytynyttä opintojaksoa (esim. liikaa poissaoloja) ja merkintä T eli täydennettävä, joka tarkoittaa, että jokin tehtävä on tekemättä ja suorituksia pitää palauttaa vielä opettajalle.

Tässäpä yksi tärkeä oppimistehtävä alkaville lukiolaisille heti alkuun: tee tehtävät ajoissa, palauta ne ajoissa – älä aiheuta turhaa opiskelustressiä itsellesi jättämällä tehtävien tekemistä päättöviikolle, jolloin pitää lukea jo kokeisiin. Kaikki tehtävät ja projektit pitää olla tehtynä viimeistään viikko jakson vaihtumisen jälkeen, muuten opintojaksosta tulee hylätty. Opettaja voi vaatia tiettyjä tehtäviä tehdyksi ennen päättöviikkoa – kokeeseen ei pääse ennen niiden palauttamista. Lue Lukiossa opiskelu -ohje tästä tiedotteesta…

Lukiossamme aiomme tänä lukuvuonna panostaa lukio-opintojen opiskelutaitoihin. Korostamme ja ohjaamme tehostetusti alkavia opiskelijoita lukio-opiskelun tapoihin, tehtävätyyppeihin ja aikatauluttamiseen. Tätä ohjausta tekevät kahden ensimmäisen jakson ajan opinto-ohjaaja sekä aineenopettajat omissa oppiaineissaan. Tavoite on saada opiskelijoille mahdollisimman nopeasti taidon ja tiedot lukion opintojaksojen onnistuneeseen suorittamiseen.

Lukiossamme voi suorittaa opintojaksoja myös itsenäisesti tai etänä (Tutor House tai lukioiden yhteiset kurssit videoneuvotteluna). Jos opintojakso sopii opiskelijan työjärjestykseen, ensisijainen suoritustapa on oppitunneille osallistuminen. Hylättyjä opintojaksoja ei voi suorittaa itsenäisesti vaan kyseiselle opintojaksolle pitää mennä uudelleen. Lukiossamme laaditaan myös yksilöllisiä opinto-suunnitelmia mm. urheilijoille tai lukion 2,5 tai 4 vuodessa suorittaville opiskelijoille.

Lukiolaisia koskevat lukuvuositiedot ja ajankohtaiset asiat löytyvät alakerran ilmoitustaululta. Tietoa kootaan myös lukion nettisivuille (https://peda.net/lappajarvi/lukio). Nettisivujen aloitussivulla on myös suora linkki Wilmaan. Lukiolla on edelleen suunnitelma etäopetukseen siirtymisestä tarvittaessa, mutta koulutuksen järjestämisen suhteen on siirrytty ns. normaaliaikaan eikä poikkeusoloja ole. Sairaana oleville opiskelijoille ei järjestetä enää etäyhteyttä opetustunneilta kuten tehtiin korona-aikana viime lukuvuonna.

Yhteistyöllä kotien kanssa tuetaan opiskelun edellytyksiä sekä opiskelijan terveyttä, turvallisuutta ja hyvinvointia. Kodin ja koulun välinen yhteistyö järjestetään niin, että opiskelija saa tukea sekä opiskeluun että hyvinvointiin koskeviin kysymyksiin ja mahdollisiin ongelmiin. Lähtökohtana yhteistyössä on aikuistuvan nuoren ja täysi-ikäisen opiskelijan itsenäisyyden ja oman vastuullisuuden huomioon ottaminen sekä huolenpito tukea tarvitsevasta opiskelijasta. Alkavien vanhempainilta on marraskuussa eli 2. jakson vaihtumisen jälkeen. Tarkempi ajankohta ilmoitetaan Wilman kautta. Wilma on lukion virallinen tiedotuskanava vanhemmille, joten ottakaa se heti käyttöön. Wilma-sovelluksen voi laittaa kännykälleen, jolloin saa aina tiedon, kun sinne on tullut viesti.

Yleensä syyt yhteydenottoon kotiin päin ovat opintojen etenemättömyys, poissaolot, opiskelun tukitoimet, päihteet, mielenterveysongelmat jne. Alle 18-vuotiaiden kohdalla ryhmänohjaajan soittaa kotiin ja keskustelee vanhempien/huoltajien kanssa. Näin tapahtuu myös 18 v. täyttäneiden kanssa. Jos opiskelija (18 v. täyttänyt) ei anna lupaa yhteydenottoon, hänet ohjataan rehtorin luokse, joka soittaa opiskelijan ollessa läsnä vanhemmalle/huoltajalle. Tarvittaessa voidaan sopia tapaaminen koululla vanhemman, ryhmänohjaajan, opinto-ohjaajan ja rehtorin kanssa. Yleensä mukana on myös opiskelija.

Tänä lukuvuonna meillä on tiedossa muutakin kuin opiskelua: lukiotiimien jatkuminen, teemaviikko 8.-12.5.2023. Teemaviikolla keväällä 2023 teemana on työelämä. Muutenkin lukuvuoden kehittämisteemoja ovat työelämä ja korkeakouluopinnot. Iltatoiminnan tarjoaminen jatkuu myös peli-iltojen muodossa – välillä myös kokkailemme niissä yhdessä. Illoissa on lukiolaisten mielestä parasta, että siellä on osallistujia kaikista ikäryhmistä. Yksi hyvä tapa lisätä yhteisöllisyyttä ja yhdessä tekemistä. Haluamme pitää hyvää huolta muualta tulleista opiskelijoista ja autamme opiskelijoita kaikessa mahdollisessa – olkaa yhteydessä.

Terveyteen ja sosiaalisiin asioihin liittyvissä ongelmissa on hyvä ottaa yhteyttä terveydenhoitajaan tai koulukuraattoriin. Erityisruokavalioista ja ruoka-aineallergioista opiskelijat toimittavat todistuksen keittiöön; pelkkä suullinen ilmoitus tai merkintä oppilastietolomakkeessa ei riitä. Todistuksen saa terveydenhoitajalta. Vuoden 2023 alusta terveydenhuolto ja kuraattori siirtyvät Etelä-Pohjanmaan hyvinvointialueen tuottamiksi palveluiksi. Toiminnassa ei tule muutoksia, jotka vaikuttaisivat asiakkaisiin eli opiskelijoihin.

Hyvää ja turvallista lukuvuotta opiskelijoille, opettajille ja kotijoukoille!

Tarja Puro, lukion rehtori

Vanhemmat voivat ottaa yhteyttä nuorensa ryhmänohjaajan, aineenopettajaan tai rehtoriin Wilman kautta. Muut yhteystiedot löytyvät tiedotteesta tai lukion nettisivuilta (https://peda.net/lappajarvi/lukio); sähköpostiosoitteet: etunimi.sukunimi@lappajarvi.fi.

# Opiskeluhuolto 2022-2023

Opiskelija voi saada opiskelujensa tueksi tukiopetusta tai erityistä tukea. Opiskelija voi pyytää tukiopetusta suoraan opettajalta. Erityistä tukea tarvitsevat sellaiset opiskelijat, jotka ovat tilapäisesti jääneet jälkeen opinnoissaan tai joiden opiskelun edellytykset ovat heikentyneet fyysisten, psyykkisten tai sosiaalisten olosuhteiden takia. Tarvittaessa arvioidaan opiskelijan luki-vaikeutta tai muuta oppimisen/tuottamisen häiriötä ylioppilastutkintolautakuntaa varten. Jos oppilaalla on luki-lausunto tai jokin muu todistus, joka oikeuttaa erityisjärjestelyihin ylioppilaskirjoituksissa, yhteyttä otetaan rehtoriin. Koetilanteita pyritään järjestämään erityisjärjestelyin jo lukion aikana.

Opiskelijahuoltoryhmän yleisenä tavoitteena on ennaltaehkäisevä toiminta ja varhainen puuttuminen esiin tulleisiin ongelmiin. Opiskelijahuollon toiminta tulisi olla kokonaisvaltaista ja näin ollen toiminta tulisi nähdä opiskelijoiden fyysisestä, psyykkisestä ja sosiaalisesta hyvinvoinnista huolehtimisena. Käytännön tasolla opiskelijahuoltoryhmä puuttuu opiskelijan jatkuviin selittämättömiin poissaoloihin, opintosuoritusten keskeyttämisiin ja ongelmiin yksittäisissä oppiaineissa, ihmissuhdeongelmiin tai syrjäytymiseen. Myös mahdolliset ongelmat päihteidenkäytössä kuuluvat opiskelijahuoltoryhmän toiminnan piiriin. Opiskelijahuoltoryhmän toiminnan tavoitteena voidaan nähdä myös huomion kiinnittäminen opiskeluilmapiiriin koulussa ja toisaalta opiskelijoiden motivaatiota parantaviin tekijöihin.

Jotta ennaltaehkäisevä toiminta ja varhainen puuttuminen ongelmiin onnistuisi, tulisi opiskelijahuoltoryhmän olla moniammatillinen. Lappajärven lukiossa varsinaisen ryhmän muodostavat rehtori, opinto-ohjaaja, terveydenhoitaja ja koulukuraattori sekä ryhmänohjaajat. Tarvittaessa kokouksiin pyydetään opiskelijoita vanhempineen tai aineenopettajia.

**Opiskeluhuollon aikataulu 2022-2023**

|  |  |
| --- | --- |
| **Alkavat** | **2. jakso**  Opinto-ohjaaja haastattelee jokaisen  **3.-4 jakso**  Terveydenhoitajan vastaanotolla jokainen  Ryhmänohjaaja haastattelee jokaisen  Opiskelijahuoltoryhmä  **2. ja 5. jakson**  Todistukset huoltajille allekirjoitettavaksi  **6. jakso**  Opinto-ohjaa haastattelee jokaisen |
| **Jatkavat** | **2. jakso**  Jakson jälkeen todistukset kotiin huoltajien allekirjoitettavaksi  **3. jakso**  Opiskelijahuoltoryhmä  **4. jakso**  Valinta-info ja lukiopedagogiikka-kysely  **4. – 5. jakso**  Terveydenhoitaja  Opinto-ohjaaja haastattelee jokaisen (yo-suunnitelma) |

|  |  |
| --- | --- |
| **Päättävät** | **1 jakso**  Opinto-ohjaaja  **3. jakso**  Opiskelijahuoltoryhmä  **3-4. jakso**  opinto-ohjaaja ja rh: opintojen tarkistus, jatko-opinnot ja kolmen vuoden kuulumiset |

Oppilas- ja opiskeluhuoltolain (1287/2013 2§) tarkoituksena on:

1. edistää opiskelijoiden oppimista, terveyttä, hyvinvointia sekä osallisuutta ja ehkäistä ongelmien syntymistä;
2. edistää oppilaitosyhteisön ja opiskeluympäristön hyvinvointia, terveellisyyttä ja turvallisuutta, esteettömyyttä, yhteisöllistä toimintaa sekä kodin ja oppilaitoksen välistä yhteistyötä;
3. turvata varhainen tuki sitä tarvitsevalle;
4. turvata opiskelijoiden tarvitsemien opiskeluhuoltopalvelujen yhdenvertainen saatavuus ja laatu
5. vahvistaa opiskeluhuollon toteuttamista ja johtamista
6. toiminnallisena kokonaisuutena ja monialaisena yhteistyönä.

**Opinto-ohjaus**

Opinto-ohjaus on lukiossa toteutettava toiminta ja oppiaine, joka pyrkii ohjaamaan oppilaita ja opiskelijoita opiskelussa ja jatko-opintoja koskevissa kysymyksissä sekä ohjaamaan opiskelijat työelämään. Opinto-ohjauksen tarkoituksena on auttaa opiskelijoita suunnittelemaan omaa opiskeluaan mahdollisimman itsenäisesti. Periaatteena on, että opiskelija saa riittävästi ohjausta tehdäkseen toimivan opintosuunnitelman niin yksittäiselle vuodelle kuin koko lukioajallekin. Ohjauksen tarkoituksena on myös valmistaa opiskelija jatko-opintoihin. Tavoitteena on myös yhdessä opiskelijahuollon ja kotien kanssa tehtävän yhteistyön avulla auttaa opiskelijoita heidän opiskeluunsa liittyvissä ongelmissa ja estää mahdollisuuksien mukaan opintojen tarpeeton pitkittyminen tai niiden keskeytyminen. Opinto- ja oppilaanohjaus on paljolti oppilaiden ja opiskelijoiden, opettajien ja huoltajien yhteistoimintaa. Opinto-ohjaus ohjaa opiskelijoita myös oman opinto-ohjelman suunnittelussa. Opinto- ja oppilaanohjaajan lisäksi opinto- ja oppilaanohjausta antaa ryhmänohjaaja, muut opettajat sekä rehtori.

Opinto-ohjaus käsittää kaksi pakollista opintojakso mitkä jakaantuvat tasaisesti kolmelle lukiovuodelle. Opintoihin kuuluvat oppitunnit, henkilökohtainen ohjaus sekä erilaiset vierailut ja teemapäivät. Opinto-ohjaajalla on päävastuu opinto-ohjauksen käytännön järjestämisestä sekä ohjauksen kokonaisuuden suunnittelusta ja toteutuksesta. Tämän lisäksi ryhmäohjaajat toimivat opiskelijoiden lähiohjaajina ja aineenopettajat vastaavat oman oppiaineensa ohjauksesta.

Lappajärven geolukiossa opinto-ohjaaja on tavattavissa koulupäivinä klo 9-15 (tai 8-14). Opinto-ohjausta järjestetään sekä luokkatunteina että henkilökohtaisena ohjauksena. Pyrimme järjestämään myös mahdollisimman monipuolisesti vierailuja eri oppilaitoksiin sekä kutsumaan oppilaitosten edustajia koululle kertomaan jatko-opintomahdollisuuksista.

Olet tervetullut tapaamaan opoa isoissa tai pienissä kouluun ja opiskeluun liittyvissä asioissa ja kysymyksissä. Voit laittaa minulle myös sähköpostia, Wilma-viestiä tai tekstiviestejä/Whatsapp.

Piia

[piia.kivinen@lappajarvi.fi](mailto:piia.kivinen@lappajarvi.fi)

044-3699658

**Koulukuraattori**

**Koulukuraattorit Tuula Vartiala ja Hanna Rintamäki ovat tavattavissa yhteiskoulun tiloissa päivittäin klo 8-15.30**

Yhteystiedot:

Tuula Vartiala p. 040-670 0220

Hanna Rintamäki p. 040-719 5780 (syyslukukausi)

Meidät tavoittaa myös Wilma-viestillä

Koulukuraattoriin voi ottaa yhteyttä missä vain nuoren hyvinvointiin liittyvässä asiassa. Lukio-opiskelijoiden kanssa keskustellaan esimerkiksi stressin hallintaan, mielen hyvinvointiin, itsenäistymiseen ja tulevaisuuden suunnitteluun liittyvistä asioista. Käynnit kuraattorilla ovat aina maksuttomia ja luottamuksellisia.

Yhteyttä voi ottaa opiskelija itse, huoltajat, opettaja tai vaikka kaveristaan huolissaan oleva nuori.

Nähdään!

Tuula ja Hanna

**Opiskeluterveydenhuolto**

Järvi-Pohjanmaan perusturva järjestää terveyden- ja sairaanhoitopalvelut Lappajärven lukion opiskelijoille 31.12.2022 saakka. 1.1.2023 alkaen sote-palvelut järjestää Etelä-Pohjanmaan hyvinvointipalvelut. Opiskelijoiden lähipalvelut pysyvät ennallaan.

Opiskeluterveydenhuollon tarkoitus on edistää opiskelijan terveyttä, hyvinvointia ja opiskelukykyä sekä opiskeluympäristön ja -yhteisön hyvinvointia. Opiskeluterveydenhuollon palveluihin sisältyvät mielenterveys- ja päihdetyö, seksuaaliterveyden edistäminen ja suun terveydenhuolto. Opiskeluterveydessä on tarkoitus tunnistaa opiskelijan erityisen tuen ja tutkimusten tarve varhaisessa vaiheessa sekä tukea ja ohjata opiskelija tarvittaessa jatkotutkimuksiin ja -hoitoon.

Lukio-opiskelijalle on kaksi määräaikaista terveystarkastusta opintojen aikana. Ensimmäisenä opiskeluvuotena opiskelija käy terveydenhoitajan tarkastuksessa. Toisena opiskeluvuotena järjestetään lääkärin tarkastus. Poikien tarkastukseen voidaan yhdistää asevelvollisten ennakkoterveystarkastus kutsuntavuonna. Erityisopiskelijalla on oikeus lääkärintarkastukseen jo ensimmäisenä opiskeluvuotena.

**Terveydenhoitaja on paikalla Lappajärven lukiolla joka arkipäivä (ma-pe). Voit olla yhteydessä terveydenhoitajaan puhelimitse 044 369 9313 tai Wilmalla.**

**Ilman ajanvarausta opiskeluterveydessä voi asioida:**

**Ma, ke ja pe klo 8.00-8.30**

**Ti ja to: 11.30-12.00**

Lääkäri- ja sairaanhoitajapalvelut, perhesuunnitteluneuvola ja suun terveydenhuolto toimivat terveysasemalla ajanvarauksella.

Alle 25-vuotiaalla on oikeus maksuttomaan ehkäisyyn. Reseptivalmisteita varten opiskelija voi varata ajan perhesuunnitteluneuvolaan, kondomeja saa opiskeluterveydestä.

Opiskelijalla on oikeus tarkastukseen suun terveydenhuollossa. Opiskelija voi itse varata ajan suun terveystarkastukseen.

Terveydenhoitaja Suvi Ahola

**Lukion merkittävät työjärjestyspoikkeamat 2022-2023**

**Syyslukukausi**

*Elokuu*

15.8.        vaihto-oppilaat Japanista ja Italiasta saapuvat

15.8.        tutorit järjestävät piknikin alkaville 13-15

31.8. vierailu Nelimarkka-museolla

        ryhmäytymispäivänä lukion vaellusretki

*Marraskuu*

9.-10.11.    Centria Open, KLA (jatkavat)

11.11.        Hakijan päivä, JKL (jatkavat)

*Joulukuu*

2.12.         itsenäisyys- ja yo-juhla

**Kevätlukukausi**

*Helmikuu*

16.2.         penkkarit ja abiruokailu

17.2.        Wanhojen tanssit

*Toukokuu*

8. - 12.5.    teemaviikko ja jatkavien leirikoulu

Oulun korkeakoulupäivä

*Kesäkuu*

3.6.         lakkiaiset

Tutustumiset yliopistoihin ja ammattikorkeakouluihin järjestetään joko paikan päällä tai etäyhteyksillä. Lukuvuoden aikana järjestetään jakso- ja tiimipalavereita sekä koulun yhteisiä tilaisuuksia, esim. elokuva- ja peli-iltoja.

**Lappajärven geolukion**

**oppilasluettelo 2022-2023**

**ALKAVAT ro Marko Kivinen**

22A Hernesniemi Irina

22A Hernesniemi Teemu

22A Kangastie Elias

22A Kawakami Sayaka

22A Kiivilä Kerttu

22A Korri Valtteri

22A Kujala Johannes

22A Myllyperkiö Einari

22A Picchiantani Vittoria

22A Rauhaniemi Donato

22A Saarikoski Jenna

22A Takala Jenni

22A Viinamäki Helmiina

22A Väkeväinen Aava

**Poikia: 8 Tyttöjä: 6 Yhteensä: 14**

**JATKAVAT ro Arja Andersson**

21A Abuzaid Labib

21A Autio Nea

21A Jokitalo Edit

21A Kielaankangas Julia

21A Kivinen Minea

21A Korkea-aho Roope

21A Latvala Julia

21A Lukina Ksenia

21A Luoma Lauri Mikael

21A Mäkelä Veeti Risto Mikael

21A Rantakangas Antti Ilmari

21A Tenhunen Matti Armas Antero

21A Turpeinen Venla Adalmiina

21A Viita-aho Siina Elli Iida

Poikia: 8 Tyttöjä: 9 Yhteensä: 16

**PÄÄTTÄVÄT ro Luomajoki Anne**

20A Järvinen Elias

20A Kangastie Terhi Emilia

20A Kaukoranta Jenni Emilia

20A Klemola Juha Johannes

20A Koskela Aino Esteri

20A Mietala Aleksi Kristian

20A Murtoniemi Eero Matias

20A Niemelä Jenna Katariina

20A Osmonen Mira

20A Pakulla Ida Amanda

20A Porthén Johanna Katariina

20A Rantakangas Martta Inkeri

20A Santalahti Kasperi Paavo Juhani

20A Savola Minna-Liisa Annika

20A Savosko Vlasii

20A Tarasova Kseniia

20A Turpeinen Väinö Johannes

20A Väkeväinen Petra Erika

**Poikia: 7 Tyttöjä: 11 Yhteensä 18**

**Opintojaksotarjotin**

Kuva, joka sisältää kohteen teksti, kuitti

Kuvaus luotu automaattisesti

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |

**Lukiossa opiskelu**

Jokaisen lukio-opintojaan aloittavan ja myös jatkavan on hyvä tietää seuraavat perusasiat.

Lukioon tuleminen on vapaaehtoista, opiskelu pakollista.

Oppituntien alkaessa opiskelijoiden on oltava ajoissa sisällä luokassa varsinaisilla paikoillaan, ja heillä tulee olla asianmukaiset tarvikkeet, myös tietokone. Opiskelijan tulee osallistua opetukseen, jollei hänelle ole myönnetty siitä vapautusta, ja opiskelijan on suoritettava tehtävänsä tunnollisesti ja käyttäydyttävä asiallisesti. (LL. 25§)

Lukiossamme tämä tarkoittaa sitä, että oppitunti alkaa, kun opettaja on mennyt luokkaan. Hänen ei tarvitse ottaa luokkaan ilman pätevää syytä myöhästynyttä opiskelijaa. Opiskelijalle tämä tunti katsotaan poissaoloksi. Opettajalla on myös oikeus poistaa oppituntia häiritsevä opiskelija luokasta.

Opintojaksojen valinnat

Opiskelijat tekevät valinnat kerran vuodessa, ja ne tarkistetaan kerran. Tämän jälkeen opiskelija on velvollinen suorittamaan opinnot, jonka on valinnut. Muutoksia opintovalintoihin haetaan vain painavista syistä rehtorilta. Opinto-ohjelman muutoksista keskustellaan ensin opinto-ohjaajan kanssa. Verkko- ja video-opetus on osa normaalia opetusta, eikä niiden poisjättämisen syyksi riitä opintojakson opetusmuoto.

Itsenäinen opiskelu

Lukion opintojaksoja voi suorittaa itsenäisesti. Jos opintojakso sopii opiskelijan työjärjestykseen, sen ensisijainen suoritustapa on tunneille osallistuminen. Hylättyjä opintoja ei voi suorittaa itsenäisesti vaan kyseiselle opintojaksolle osallistutaan uudelleen. Itsenäisesti opintojen suorittaminen edellyttää perusteltua syytä ja aikataulutettua suunnitelmaa. Mikäli perusteena on terveydellinen syy, tulee mukaan liittää aina kopio lääkärintodistuksesta. Luvan itsenäiseen opiskeluun antaa rehtori kuultuaan kurssin opettajaa. Harkinnanvaraisissa tapauksissa hakemuksen käsittelee yhdessä rehtori, opinto-ohjaaja ja oppiaineen opettaja.

Poissaolot ja korvaavat tehtävät

Opiskelijalla on mahdollista olla hyväksyttävän syyn takia poissa koulusta. Opintojakson opettaja pitää tilastoa poissaoloista Wilman kautta. Hyväksyttäviä syitä olla poissa koulussa ja hakea lupaa poissaoloon ovat mm. sairaus ja lääkärissä käynti, myös esim. autokoulun tutkinnot. Hyväksyttäviä syitä eivät ole autokoulutunnit tai ostosreissut. Opiskelija on velvollinen selvittämään poissaolonsa syyn luotettavalla tavalla (esim. lääkärin tai terveydenhoitajan todistus) – erityisesti pitkissä ja toistuvissa sairauspoissaoloissa. Alaikäisen opiskelijan poissaolon varmentaa hänen huoltajansa mahdollisimman nopeasti Wilman kautta. Opettaja voi katsoa opintojakson keskeytetyksi ja se jätetään arvostelematta, mikäli poissaolojen määrä häiritsee opiskelua tai opinnot eivät etene.

Koulun yhteiset tapahtumat ovat koulun oppitunteja, vaikka opiskelijalla ei olisi siihen aikaan oppituntia, ja niille on osallistumisvelvollisuus. Kahdesta luvattomasta poissaolosta saa seurata rehtorin työskentelyä sovitun ajan, ja useammasta tulee merkintä rankaisupäiväkirjaan.

Poissaoloihin on pyydettävä etukäteen lupa ryhmänohjaajalta tai rehtorilta, tai huoltajan / opiskelijan on ilmoitettava koululle, jos tilanne on äkillinen. Ryhmänohjaaja antaa luvan poissaoloon 1 - 3 päiväksi ja rehtori yli 3 päivän poissaoloihin. Poissaolot haetaan Wilman kautta poissaololomakkeella. Yksittäiseltä tunnilta poissaoloon pitää pyytää lupa kyseisen tunnin opettajalta. Opiskelija on kuitenkin velvollinen korvaamaan menetetyn työn opettajien kanssa sovitulla tavalla. Opiskelijoita, jotka edustavat koulua esim. kulttuuri- tai urheilukilpailussa, ei katsota poissaolleiksi, mutta menetetyn työn korvausvelvollisuus koskee heitäkin.

Mikäli opiskelija on pois hyväksyttävästä syystä ja suorittaa korvaavat tehtävät, poissaolo ei vaikuta alentavasti hänen arvosanaansa. Selvittämättömät ja asiattomat (”nukuin pommiin”) poissaolot voivat alentaa opintojakson arvostelua; korvaavat tehtävät kuuluu myös hoitaa näiltä poissaoloilta.

Kokeiden suorittaminen

Kokeesta kokeesta voi olla pois vain sairastumisen takia, tarvittaessa lukiolle toimitetaan lääkärin tai terveydenhoitajan todistus. Lupaa olla pois tulee hakea rehtorilta tai opettajalta. Jos opiskelija ei ole päässyt osallistumaan kokeeseen, hänen on suoritettava se opettajan määräämällä tavalla.

Opiskelija voi osallistua kokeeseen, kun hän on tehnyt ne tehtävät, jotka opettaja on määrännyt tehtäväksi ennen koetta. Jos opintojakson aikana jää määrättyjä tehtäviä tekemättä, ne täytyy suorittaa seuraavan jakson ensimmäisen viikon aikana. Opintojakso katsotaan hylätyksi, jos sitä ei suorita loppuun annetussa ajassa.

Kokeesta, josta on oltu poissa pätevän syyn takia, merkitään arvosteluun H (hylätty). Tällöin opiskelijalla on oikeus tulla uusintakokeeseen. Ko. opintojakso on suoritettu ja se näkyy kokonaisopintomäärässä vasta kun se on arvosteltu numerolla. Jos opintojaksosta saa kokeen jälkeen numeron 4, opintojakson voi uusia ja se lasketaan mukaan kokonaismäärään. Jos oppilas on keskeyttänyt opinnot tai jos opettajan on merkinnyt sen keskeytetyksi (K), oppilaalla ei ole oikeutta uusintakokeeseen ennen kuin hän on suorittanut ko. opintojakson. Opintojaksosta merkitään jaksotodistukseen T eli täydennettävä, jos oppilas on suorittanut opinnot ja käynyt kokeessa, mutta häneltä puuttuu jokin opintojaksoon liittyvä suoritus tai tehtävä. Ko. opinnot ei näy kokonaisopintomäärässä ennen kuin se on kokonaan suoritettu ja siitä on annettu numero. Suoritukset ja tehtävät on saatettava loppuun seuraavan jakson ensimmäisen viikon aikana. Jos suorituksia ei ole tehty loppuun, opintojakso merkitään keskeytyneeksi (K) ja se pitää tehdä kokonaan uusiksi.

Jos opiskelija saa kokeesta hylätyn (4), hän voi osallistua hylätyn opintojakson uusintakokeeseen kerran. Hylätyn kurssin uusintakoepäiviä on koeviikon jälkeen vain yksi. Hylätyn uusinta on noin kaksi viikkoa jakson vaihtumisen jälkeen.

Hyväksytyn opintojakson korotusmahdollisuus on kaksi kertaa vuodessa uusintakoepäivänä, jotka ovat yleensä elokuussa ja tammikuussa. Abiturientit voivat korottaa arvosanojaan keväällä 4. jakson jälkeen. Uusintakokeisiin täytyy ilmoittautua tiedotettuun aikaan mennessä – myöhästyneitä ilmoittautumisia ei oteta vastaan.

Kokeissa lunttaamiseen suhtaudutaan kuten YTL eli jos oppilas jää kiinni kokeessa vilpistä, vilpin yrittämisestä tai avustaa siinä, suoritus katsotaan hylätyksi. Kyseisen oppiaineen opintojakso katsotaan myös hylätyksi ja kyseiselle opintojaksolle voi osallistua kun se seuraavan kerran järjestetään.

Nämä ohjeet on koottu niin teidän opiskelijoiden kuin myös opettajien työtä helpottamaan ja selkiyttämään. Hyvää lukuvuotta kaikille!

Lukiossa opiskelu on itsenäistä, vastuullista ja haastavaa

· mutta samalla mielenkiintoista, avartavaa ja tuloksia tuottavaa.

Olemme lukeneet ohjeet:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ opiskelijan nimi ja allekirjoitus huoltajan nimi ja allekirjoitus

Näytä allekirjoitettu ohje ryhmänohjaajalle - ohje löytyy myös peda.net/lappajarvi/lukio. Kiitos!

**Lappajärven lukion opinnot arvostellaan seuraavasti**

**Pakolliset ja valinnaiset opintojaksot:**

* numeroarviointi 4 – 10
* Opiskelija voi osallistua kokeeseen, kun hän on tehnyt ne tehtävät, jotka opettaja on määrännyt tehtäväksi ennen loppukoetta. Jos opintojakson aikana jää määrättyjä tehtäviä tekemättä, ne täytyy suorittaa seuraavan jakson ensimmäisen viikon aikana. Opintojakso katsotaan keskeytyneeksi, jos sitä ei suorita loppuun annetussa ajassa. Tällöin opintojakso on suoritettava kokonaan uusiksi. Opintojaksolta saa hylätyn mikäli poissaoloja on enemmän kuin 5.
* Jos oppilas ei tule jaksokokeeseen ja hänellä on siihen pätevä syy, merkitään arvosteluun H (hylätty). Tällöin hänellä on oikeus tulla uusintakokeeseen. Ko. opintojakso on opintosuoritus ja näkyy opintopistemäärässä vasta kun se on arvosteltu numerolla.
* Jos opintojaksosta saa päättökokeen jälkeen numeron 4, opintojakson voi uusia ja se lasketaan mukaan kokonaisopintopistemäärään.
* Jos oppilas on keskeyttänyt opintojakson tai jos opettajan on merkinnyt opintojakson keskeytetyksi (K), oppilaalla ei ole oikeutta uusintakokeeseen ennen kuin hän on suorittanut ko.opintojakson uudestaan.
* Opintojaksosta merkitään jaksotodistukseen T eli täydennettävä, jos oppilas on suorittanut opintojakson ja käynyt kokeessa, mutta häneltä puuttuu jokin jaksoon liittyvä suoritus tai tehtävä. Ko. opintosuoritus ei näy kokonaisopintopistemäärässä ennen kuin se on kokonaan suoritettu ja siitä on annettu numero. Suoritukset ja tehtävät on saatettava loppuun seuraavan jakson ensimmäisen viikon aikana.

**Koulukohtaiset opintojaksot:**

* Arvostellaan joko numerolla 4 – 10 tai merkinnällä S (suoritettu). Huom! tällöin opintojakso (S) ei välttämättä korvaa jatko-opintopaikan opintoja. Koulukohtaisten opintojen numerot vaikuttavat oppiaineen päättötodistuksen arvosanaan.

**Lappajärven lukion opettajat ja henkilökunta 2022-2023**

Sähköposti: [etunimi.sukunimi@lappajarvi.fi](mailto:etunimi.sukunimi@lappajarvi.fi). Opettajat ja opinto-ohjaajan tavoittaa Wilman kautta.

Andersson Arja, englanti ja ranska, 21A ryhmänohjaaja

Heikkilä Pirkko, uskonto ja psykologia, terveystieto

Jeshoi Anniina, äidinkieli

Kivinen Marko, pitkä matematiikka ja fysiikka, 22A ro

Kivinen Mikko, lyhyt matematiikka ja kemia

Kivinen Piia, puh. 044 3699 658, opinto-ohjaaja, kaksoistutkintoa suorittavien ryhmänohjaaja

Luomajoki Anne, ruotsi ja filosofia, oppilaskunnan ohjaava opettaja, 20A ryhmänohjaaja

Mäenpää Markus, biologia, maantiede, tietotekniikka, luonnontieteellinen linja ja wilma/atk-tuki

Rajaniemi Iiris, historia ja yhteiskuntaoppi

Rauma Annaleena, biologia, maantiede, kuvaamataito ja musiikki ja luonnontieteellinen linja

Stål Jutta, liikunta

Tuira Juha, espanja (Kauhavan lukio)

**Lukion muu henkilökunta**

Isoperkkiö Susanna, ruokapalvelutyöntekijä

Lantela Ulla-Maija, siistijä

Talonmies Iikka Nyyssölä, 044 3699 472

Ahola Suvi, 044-3699 313 terveydenhoitaja

Pohjoisaho Arja, 0400-917708, emäntä

Raatikainen Marketta, 06-2412 5121, koulusihteeri

Vartiala Tuula, 040-6700 220, koulukuraattori

Viitasalo Päivi, keittäjä

Övermark Sari, siistijä

**Työpäivät lukuvuodelle 2022-2023**

Kuva, joka sisältää kohteen pöytä

Kuvaus luotu automaattisesti

**Luonnontieteellinen linja**

**LT1 Sukellus luonnontieteisiin**

Opintojaksolla tutustutaan luonnontieteisiin sekä niihin liittyviin lähitieteisiin erilaisten aiheiden kautta. Tutustutaan myös geologiaan tieteenalana sekä erilaisiin ajankohtaisiin luonnontieteen ilmiöihin. Tutuiksi tulevat myös erilaiset luonnontieteissä käytettävät tutkimusmenetelmät.

**LT2 Avaruus**

Opintojaksolla tutustutaan galakseihin, tähtiin ja planeettoihin. Omasta aurinkokunnasta kurssilla tarkastellaan lähemmin Marsin ja Jupiterin välissä olevaa asteroidivyöhykettä, josta Maahan syöksyvät meteoriitit ovat lähtöisin. Yhdysvaltain avaruushallinto NASA päivittää jatkuvasti asteroidien liikkeitä ja kurssilla selvitetään, mitkä asteroideista ovat törmäyskurssilla Maahan. Maahan iskeytyessään ne aiheuttavat laajaa tuhoa ja synnyttävät meteoriittikraattereita, kuten aikoinaan Lappajärven.

**LT3 Paikalliset geokohteet**

Meteoriitin törmäys Lappajärven alueelle 78 miljoonaa vuotta sitten synnytti geologisia muodostumia, joita ei missään muualla pystytä havainnoimaan. Kohteet on melko hyvin kartoitettu ja niistä on tehty Google Map-sovelluksen pohjalle Kraatterijärven Georeitti. Opintojaksolla tutustutaan Georeitin kohteisiin kuten Kärnän saaressa sijaitsevaan louhokseen, jääkauden jättämiin jälkiin Lappajärven ympäristössä, Kokkola-Kaustisen kaivokseen, Vimpelin kalkkikaivokseen sekä Kaatialan pegmatiittilouhokseen Kuortaneella.

**LT4 Luonnontieteellinen tutkimus**

Opintojakson alussa opiskelijat johdatellaan tutkimusaiheisiin, minkä jälkeen suurin osa jaksosta suoritetaan maastossa yhdessä yliopiston tutkijan tai muun asiantuntijan kanssa. Opintojakson tutkimusaiheet vaihtelevat vuosittain. Lappajärven alueelta tarvitaan geologista tutkimusta muun muassa järven tämänhetkisestä muodosta ja järven valuma-alueesta, Kraatterijärven veden kemiallisesta koostumuksesta, jääkausien vaikutuksista kallioperän ja maaperän muotoihin sekä maaperän mineraalien vaikutuksesta kasvillisuuteen. Myös harvinaisten törmäystimanttien etsiminen ja valokuvaaminen sekä alueen kivilajien kertoma tarina voi olla yksi tutkimuskohde.

**LT5 Portfolio**

Portfoliojaksolla tutustutaan ajankohtaisiin luonnontieteitä käsitteleviin artikkeleihin sekä viimeisimpiin tutkimuksiin. Opiskelija kokoaa itselleen portfolioon luonnontieteisiin liittyviä julkaisuja ja analysoi niitä yhdessä muiden opiskelijoiden kanssa. Tavoitteena on syventää luonnontieteiden tuntemusta, oppia seuraamaan viimeisimpiä tutkimuksia sekä vahvistaa tieteellisten artikkeleiden haku- ja lukutaitoa. Opintojakson avulla voi syventää osaamistaan tieteenalalta, jonne opiskelija olisi mahdollisesti suuntaamassa jatko-opintoihin.

**LT6 Johdatus korkeakoulujen luonnontieteellisiin opintoihin**

|  |  |
| --- | --- |
| Opiskelija valitsee ja suorittaa korkeakoulun tarjoaman luonnontieteeseen liittyvän lukiolaisille suunnatun kurkistusopintojakson. |  |
|  |  |
|  |  |
|  |  |
|  |  |